stanford-oval/wikipedia huggingface dataset:
Mauri Kotamäki

Mauri Kotamäki (s. 1982) on suomalainen taloustieteilijä ja Finnveran pääekonomisti. 
Aiemmin hän työskenteli mm. Keskuskauppakamarin pääekonomistina ja Työeläkevakuuttajat Tela ry:n ekonomistina. Hän on väitellyt tohtoriksi Turun yliopistosta vuonna 2017.
Kotamäki toimi ministerin asettamana selvityshenkilönä ansiosidonnaisen työttömyysturvan laajentamisen vaihtoehdoista. Loppuraportti julkaistiin 30.11.2018.
Selvityksen tekeminen aiheutti jo selvityshenkilön nimitysvaihessa keskustelua, kun mm. SAK ja STTK arvioivat kyseessä olevan Sinisten vaalitemppu. Raportin julkaisun jälkeenkin palkansaajaliike suhtautui kriittisesti tehtyihin ehdotuksiin.
Kotamäki on tutkinut mm. Lafferin käyrää makrotaloustieteellisten mallien avulla.
Kotamäki on toiminut Taloustaito-lehden blogistina vuodesta 2017 lähtien. Hän toimii myös Verkkouutiset-verkkolehden blogistina.
Aiheesta muualla

Mauri Kotamäki Twitterissä ja LinkedInissä.
Taloustaidon blogitekstit
Frank G. Rozendaal

Frank G. Rozendaal (9. toukokuuta 1957 – 3. joulukuuta 2013) oli alankomaalainen lintutieteilijä.
Rozendaalin erikoisalaa oli lintujen taksonomia. Hän julkaisi useita artikkeleita lintujen luokittelusta.
Rozendaal nimesi tanimbarinsilkkikerttusen (Cettia carolinae) vuonna 1987. Yhdessä George Sangsterin kanssa Rozendaal nimesi indonesialaisen floresinkehrääjän (Caprimulgus meesi) vuonna 2004. Laji nimettiin Gerlof Fokko Meesin kunniaksi.
Fedora Project

| Fedora Project |
| --- | --- |
 Fedora Project logo
Perustettu:  2003
Toimiala:  avoimen lähdekoodin ohjelmistot
Puheenjohtaja:  Matthew Miller
Aiheesta muualla
fedoraproject.org
Infobox OKNimi-testi OK: 
Fedora Project on itsenäinen projekti, jonka tarkoituksena on koordinoida Fedora Linuxin kehitystä.
Aiheesta muualla

Fedora Projectin verkkosivusto
Fedora Projectin keskustelupalsta
Frans Adolf Riekki

Frans Adolf (Aatu) Riekki (29. syyskuuta 1861 Pudasjärvi – 1934 Oulu) oli suomalainen Oulussa vaikuttanut liikemies ja kauppaneuvos.
Riekin vanhemmat olivat maanviljelijä Juho Aukusti Riekki ja Margareeta Wanhala. Hän kävi viisi luokkaa Oulun suomalaista yksityislyseota ja oli sitten muutamia vuosia kauppa-apulaisena kunnes aloitti vuonna 1892 oman liiketoiminnan. Riekillä oli Oulussa siirtomaatavara- ja kangaskauppa. Hän toimi myös tukkukauppiaana ja hänen asiakkaitaan olivat erityisesti Koillismaan maakauppiaat. Riekin aloitteesta perustettiin kesällä 1917 tukku- ja vähittäiskaupan alalla Pohjois-Suomessa toiminut Pohjanmaan Kauppiaiden Oy (vuodesta 1965 Pohjanmaa Oy) jonka hallintoneuvoston jäsenenä Riekki oli. Pohjanmaa Oy toimi vuoteen 1993 saakka jolloin se fuusioitiin Tuko-konserniin.
Riekki toimi vuobnna 1918 perustetun Oulun kauppakamarin ensimmäisenä puheenjohtajana 1918–1928 ja hän oli samalla myös keskuskauppakamarin työvaliokunnan jäsenenä. Riekki oli myös Oulun kauppayhdistyksen puheenjohtajana 10 vuodean ajan, Oulun kaupunginvaltuuston jäsenenä Riekki oli 26 vuoden ajan vuodesta 1895 alkaen. Hän sai kauppaneuvoksen arvonimen 1905.
Riekki rakennutti vuonna 1900 Saaristonkadun ja Torikadun kulmaan Riekin talona tunnetun kauppa- ja asuintalonsa. Yksikerroksisen uusrenessanssityylisen puutalon suunnitteli rakennusmestari Jacob William Lillqvist.
Frans Adolf Riekki oli naimisissa 1887–1928 Alma Matilda Burmanin (k. 1928) kanssa. Heidän poikansa oli kalterijääkäri ja Etsivän Keskuspoliisin päällikkö Esko Riekki.
Aiheesta muualla

Frans Adolf Riekin elämäkerta SKS Biografiakeskuksen Talouselämän vaikuttajat-verkkojulkaisussa
Veikko Sarkkisen kuvia Riekin talosta
Matthew Centrowitz

| Mitalit | Mitalit | Mitalit |  |
| --- | --- | --- | --- |
|  Matthew Centrowitz juhlii MM-pronssiaan Daegussa 2011. |  Matthew Centrowitz juhlii MM-pronssiaan Daegussa 2011. |  Matthew Centrowitz juhlii MM-pronssiaan Daegussa 2011. |  |
Maa:   Yhdysvallat
Miesten yleisurheilu
|  Olympialaiset  |  Olympialaiset  |  Olympialaiset  |  |
|  Kultaa | Rio de Janeiro 2016 | 1 500 m |  |
| MM-kilpailut  | MM-kilpailut  | MM-kilpailut  |  |
|  Hopeaa | Moskova 2013 | 1 500 m |  |
|  Pronssia | Daegu 2011 | 1 500 m |  |
| Sisäratojen MM-kilpailut  | Sisäratojen MM-kilpailut  | Sisäratojen MM-kilpailut  |  |
|  Kultaa | Portland 2016 | 1 500 m |  |
Matthew Centrowitz (s. 18. lokakuuta 1989) on yhdysvaltalainen keskimatkojen juoksija, 1 500 metrin olympiavoittaja ja MM-mitalisti. Hän asuu Oregonissa ja on pituudeltaan 173 cm. Hän on opiskellut sosiologiaa Oregonin yliopistossa. Hänen isänsä Matthew Centrowitz Sr oli 1 500 metrin olympiaedustaja Montrealissa 1976.
Centrowitz voitti alle 20-vuotiaiden Pan-Amerikan mestaruuden 1 500 metrillä São Paulossa 2007. Hän voitti 2008 saman ikäluokan Yhdysvaltojen-mestaruuden 5 000 metrillä ja oli alle 20-vuotiaiden MM-kilpailuissa samalla matkalla 11:s. Vuonna 2011 hän voitti 1 500 metrin NCAA:n ja Yhdysvaltojen-mestaruuden. Daegun MM-kilpailuissa hän sai pronssia ajalla 3.36,08. Istanbulin MM-hallikilpailuissa 2012 hän sijoittui 1 500 metrillä seitsemänneksi. Lontoon olympialaisissa hän sijoittui 1 500 metrillä neljänneksi ajalla 3.35,17. Hän voitti Yhdysvaltojen-mestaruuden 2013. Moskovan MM-kilpailuissa 2013 Centrowitz saavutti hopeaa ajalla 3.36,78.
Centrowitz voitti 2015 Yhdysvaltojen-mestaruuden sisäradoilla mailin juoksussa ja ulkoradoilla 1 500 metrillä. Pekingin MM-kilpailuissa hän sijoittui 1 500 metrillä kahdeksanneksi. Hän voitti 2016 kotimaansa sisä- ja ulkoratojen mestaruuden 1 500 metrillä. Hän voitti samalla matkalla kultaa Portlandin MM-hallikilpailuissa ajalla 3.44,22. Rio de Janeiron olympialaisissa samana vuonna hän voitti matkan kultaa ajalla 3.50,00. Samalla hänestä tuli ensimmäinen yhdysvaltalainen 1500 metrin olympiavoittaja sitten vuonna 1908 kun Mel Sheppard voitti sen matkan kullan. Lontoon MM-kilpailuissa 2017 Centrowitz karsiutui 1 500 metrin alkuerissä. Hän voitti Yhdysvaltojen-mestaruuden 1 500 metrilä 2018. Dohan MM-kilpailuissa 2019 hän oli samalla matkalla kahdeksas. Vuodelle 2021 siirretyissä Tokion olympialaisissa hän karsiutui 1 500 metrin välierissä.
Henkilökohtaiset ennätykset > Ulkoradat

| Matka | Aika | Paikka | Päivä |
| --- | --- | --- | --- |
| 800 m | 1.44,62 | New York | 13. kesäkuuta 2015 |
| 1 500 m | 3.30,40 | Monaco | 17. heinäkuuta 2015 |
| Maili | 3.49,26 | Portland | 24. heinäkuuta 2021 |
| 3 000 m | 7.52,39 | Beaverton | 10. syyskuuta 2019 |
| 2 mailia | 8.41,55 | Greensboro | 15. kesäkuuta 2007 |
| 5 000 m | 13.00,39 | Beaverton | 10. syyskuuta 2019 |
Henkilökohtaiset ennätykset > Sisäradat

| Matka | Aika | Paikka | Päivä |
| --- | --- | --- | --- |
| 800 m | 1.47,82 | Albuquerque | 3. maaliskuuta 2013 |
| 1 500 m | 3.35,91+ | New York | 20. helmikuuta 2016 |
| Maili | 3.50,63 | New York | 20. helmikuuta 2016 |
| 3 000 m | 7.40,74 | Portland | 5. helmikuuta 2016 |
| 2 mailia | 8.21,07 | New York | 11. helmikuuta 2017 |
Aiheesta muualla

Kuvia tai muita tiedostoja aiheesta Matthew Centrowitz Wikimedia Commonsissa
Miesten 1 500 metrin juoksun olympiavoittajat
M/S Midnatsol

| M/S Midnatsol |
| --- | --- |
 Midnatsol
Tyyppi:  matkustajalaiva
IMO-numero:  9247728
MMSI-numero:  258595000
Tunnuskirjaimet:  LMDH
Omistaja:  Hurtigruten Group ASA
Aiemmat omistajat:  Troms Fylkes DS, Tromssa, Norja
Rakennustelakka:  Fosen Mekaniska Verksted, Rissa, Norja
Rakennusnumero:  73
Vesillelasku:  26. huhtikuuta 2002
Luovutettu:  maaliskuu 2003
Tekniset tiedot
Kansien määrä:  9
Pituus:  135,70 m
Leveys:  21,50 m
Syväys:  4,90 m
Bruttovetoisuus (GT):  16 140
Koneisto:  2 × Wärtsilä 9L32 -dieselmoottoria
Koneteho:  8 280 kW
Nopeus:  16,0 kn
Hyttipaikkoja:  618
Matkustajia:  822
Sisaralukset:  M/S Trollfjord
Lähteet:  http://www.faktaomfartyg.se/midnatsol_2003.htm
M/S Midnatsol on Norjan Hurtigruten-reitillä, Kirkkoniemestä Bergeniin liikennöivä Hurtigruten Group ASA -varustamon vuonna 2003 Norjassa valmistunut laiva. Laiva on 135,7 metriä pitkä, ja 21,5 metriä leveä. Aluksen nopeus on 16 solmua, ja bruttovetoisuus 16 140. Aluksella on yhdeksän kantta, ja sen matkustajakapasiteetti on tuhat henkeä.
Rakentaminen

Alus tilattiin Fosen Mekaniska Verkstediltä Rissasta Norjasta. Alus laskettiin vesille 26. huhtikuuta 2002 Bruces Shipyardilta Landskronasta, minkä jälkeen se hinattiin varustettavaksi Rissaan. Alus luovutettiin maaliskuussa 2003 Tromssaan Norjaan rekisteröidylle Troms Fylkes DS:lle.
Liikennöintihistoria

Alus saapui 21. maaliskuuta 2003 Hampuriin, missä se kastettiin seuraavana päivänä. Alus aloitti 14. huhtikuuta Bergenin ja Kirkenesin välisen liikenteen.
Muuta

Norjan televisio on kuvannut laivalla sarjaa Matkantekoa Hurtigrutenilla (Hurtigruten 365), jota YLE on näyttänyt TV2:lla.
Alus Bodøn satamassa.
Alus Bodøn satamassa.
Aiheesta muualla

Kuvia tai muita tiedostoja aiheesta M/S Midnatsol Wikimedia Commonsissa
Maastohiihdon maailmancup 2020–2021

| 0 | 1 | 2 |
| --- | --- | --- |
Maastohiihdon maailmancup 2020–2021
| Laji | Miehet | Naiset |
Voittaja
| Kokonaiscup |  Aleksandr Bolšunov |  Jessie Diggins |
| Sprintticup |  Federico Pellegrino |  Anamarija Lampič |
| Normaalimatkojen cup |  Aleksandr Bolšunov |  Jessie Diggins |
| Maiden välinen cup |  Venäjä |  Ruotsi |
Kilpailut
Kilpailupaikat: 18
Henkilökohtaiset kilpailut: 17
Viestit: 2
Perutut kilpailut: 6 (+ 1 viesti)
← 2019–2020 2021–2022 →
Maastohiihdon maailmancup 2020–2021 on historian 40. virallinen maailmancup-kausi. Kausi alkoi 27. marraskuuta 2020 Suomen Kuusamossa ja päättyi 14. maaliskuuta 2021 Sveitsin Engadinissa. Pekingin, Lillehammerin sekä Nové Měston kisaviikonloput peruttiin koronaviruspandemian vuoksi.
Frans A. Salojärvi

Frans Aleksander Salojärvi (sukunimi aik. Neffling; 2. toukokuuta 1870 Kärkölä – 18. maaliskuuta 1941 Kangasniemi) oli suomalainen kansakoulunopettaja ja kirjailija. Hän käytti nimimerkkejä F.S-i ja S-oj-i.
Salojärven vanhemmat olivat koulumestari Mikko Neffling ja Maria Ulrika Forsman.
Salojärvi toimi johtajaopettajana Kangasniemen Hokan koulussa 1904–1937. Hänen vaimonsa Iida Salojärvi toimi koululla tyttöjen käsityön opettajana. Salojärvi oli perustamassa 1908 Hokan osuuskassaa ja Hokan Höyrymyllyosuuskuntaa. Salojärvi toimi myös osuuskassan kirjanpitäjänä.
Salojärvi kirjoitti runoja ja oli mukana Kangasniemen suojeluskuntatoiminnassa. Hän sanoitti Armas Nymanin säveltämän Kangasniemen laulun.
Teoksia

"Tohvelin alla" : laulun ja soiton sekainen yksinpuhelu, kirjoitti S-oj-i. Näytelmäkirjallisuutta n:o 112.     U. W. Telén & C:o, Kuopio 1909
Kahden vuosikymmenen varrelta : kertomus Kangasniemen osuuskaupan vaiheista 1906-1927.   Kangasniemen osuuskauppa, Mikkeli 1927
Kangasniemen suojeluskunnan marssi.    Mikkeli 1930
"Päiväkäsky" kotoisille sankar-vainajille, kirj. F. S-i. Lausuttu presidentti-vierailun yhteydessä Kangasniemen sankaripatsaalla 7. VII. 33.    Kangasniemen suojeluskunta, Mikkeli 1933
Mauro Arambarri

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Mauro Wilney Arambarri Rosa
Syntymäaika: 30. syyskuuta 1995 (ikä 29)
Syntymäpaikka: Salto, Uruguay
Pelipaikka: keskikenttäpelaaja
Pituus: 174 senttimetriä
Seura
Seura: Getafe
Pelinumero: 8
Junioriseurat
2003–2010: Tropezón
2010: Nacional de Salto
2011–2013: Defensor Sporting
Seurat
| Vuodet | Seura | O | (M) |
| 2013–2016 | Defensor Sporting | 31 | (1) |
| 2016–2017 | Bordeaux | 9 | (0) |
| 2017–2018 | Boston River | 0 | (0) |
| 2017–2018 | → Getafe (laina) | 27 | (1) |
| 2018– | Getafe | 133 | (5) |
Maajoukkue
| 2020– | Uruguay | 12 | (0) |
 Seurajoukkueuran tilastot kattavat vain kansalliset sarjat, päivitetty 26. heinäkuuta 2022.  Maajoukkueuran tilastot päivitetty 26. heinäkuuta 2022.
Mauro Wilney Arambarri Rosa (s. 30. syyskuuta 1995 Salto, Uruguay) on uruguaylainen jalkapalloilija. Hän edustaa Espanjan Primera Divisiónissa pelaavaa Getafea ja on pelipaikaltaan keskikenttäpelaaja.
Seurajoukkueura

31. tammikuuta 2016 Arambarri allekirjoitti 4½-vuotisen sopimuksen ranskalaisseura Girondins de Bordeaux'n kanssa. Hän pelasi ensimmäisen ottelunsa joukkueessa 3. helmikuuta 2016 Olympique Lyonnaisia vastaan. Seuraavalla kaudella 2016–2017 Arambarri jäi hyvin vähälle peliajalle, kun otteluita kertyi kauden aikana vain neljä, joista jokaiseen hän tuli vaihdosta kentälle.
9. elokuuta 2017 Arambarri siirtyi vuoden kestävällä lainasopimuksella espanjalaisseura Getafeen, johon sisältyi osto-optio. Optio aktivoitiin seuraavana kesänä 11. kesäkuuta 2018 ja Arambarri allekirjoitti viisivuotisen sopimuksen seuran kanssa.
Aiheesta muualla

Mauro Arambarrin tilastot BDFutbol-sivustolla (englanniksi)
Mauro Arambarrin tilastot Soccerway-sivustolla (englanniksi)
Getafe – Primera División
1 Letáček |
2 Djené |
3 Angileri |
4 Álvarez |
5 Milla |
6 Uche |
7 Sola |
8 Arambarri |
9 Mayoral |
11 Aleñá |
13 Soria |
15 Alderete |
16 Rico |
17 Pérez |
19 González |
20 Yellu |
21 Iglesias |
22 Duarte |
26 Risco |
27 Aberdin |
40 Ferrer |
– Silva |
Valmentaja Bordalás
Maastohiihdon maailmancup 2022–2023

| 0 | 1 | 2 |
| --- | --- | --- |
Maastohiihdon maailmancup 2022–2023
| Laji | Miehet | Naiset |
Voittaja
| Kokonaiscup |  Johannes Høsflot Klæbo |  Tiril Udnes Weng |
| Sprintticup |  Johannes Høsflot Klæbo |  Maja Dahlqvist |
| Normaalimatkojen cup |  Pål Golberg |  Kerttu Niskanen |
Maiden välinen cup:  Norja
Kilpailut
Kilpailupaikat: 15
Henkilökohtaiset kilpailut: 30
Viestit: 3
← 2021–2022 2023–2024 →
Maastohiihdon maailmancup 2022–2023 oli historian 42. virallinen maailmancup-kausi. Kausi alkoi 25. marraskuuta 2022 Suomen Rukalla ja päättyi 26. maaliskuuta 2023 Suomen Lahdessa.
Kilpailukalenteri > Viestit > Miehet

| # | Päivämäärä | Paikka | Matka | Voittaja | Toinen | Kolmas | Lähde |
| --- | --- | --- | --- | --- | --- | --- | --- |
| 1 | 22. tammikuuta 2023 |  Livigno | parisprintti (v) |  Ranska I Renaud Jay Richard Jouve |  Italia I Francesco de Fabiani Federico Pellegrino |  Sveitsi I Janik Riebli Valerio Grond | Tulokset |
| 2 | 5. helmikuuta 2023 |  Toblach | 4 × 7,5 km (p+v) |  Italia I Dietmar Nöckler Francesco de Fabiani Simone Dapra Federico Pellegrino |  Ruotsi Eric Rosjoe Calle Halfvarsson Johan Häggström Edvin Anger |  Norja I Sjur Røthe Didrik Tønseth Simen Hegstad Krüger Harald Østberg Amundsen | Tulokset |
| 3 | 24. maaliskuuta 2023 |  Lahti | parisprintti (v) |  Norja I Erik Valnes Johannes Høsflot Klæbo |  Italia I Francesco de Fabiani Federico Pellegrino |  Norja II Harald Østberg Amundsen Sindre Bjørnestad Skar | Tulokset |
Kilpailukalenteri > Viestit > Naiset

| # | Päivämäärä | Paikka | Matka | Voittaja | Toinen | Kolmas | Lähde |
| --- | --- | --- | --- | --- | --- | --- | --- |
| 1 | 22. tammikuuta 2023 |  Livigno | parisprintti (v) |  Ruotsi II Linn Svahn Maja Dahlqvist |  Ruotsi I Emma Ribom Jonna Sundling |  Yhdysvallat Rosie Brennan Julia Kern | Tulokset |
| 2 | 5. helmikuuta 2023 |  Toblach | 4 × 7,5 km (p+v) |  Norja I Heidi Weng Anne Kjersti Kalvå Ingvild Flugstad Østberg Silje Theodorsen |  Ruotsi I Emma Ribom Ebba Andersson Moa Ilar Jonna Sundling |  Yhdysvallat I Hailey Swirbul Rosie Brennan Jessie Diggins Julia Kern | Tulokset |
| 3 | 24. maaliskuuta 2023 |  Lahti | parisprintti (v) |  Ruotsi I Emma Ribom Jonna Sundling |  Norja I Julie Myhre Anne Kjersti Kalvå |  Saksa I Laura Gimmler Coletta Rydzek | Tulokset |
Kilpailukalenteri > Viestit > Sekajoukkue

| # | Päivämäärä | Paikka | Matka | Voittaja | Toinen | Kolmas | Lähde |
| --- | --- | --- | --- | --- | --- | --- | --- |
| 1 | 11. joulukuuta 2022 |  Beitostølen | 4 × 5 km (p+v) |  Norja II Lotta Udnes Weng Mikael Gunnulfsen Silje Theodorsen Simen Hegstad Krüger |  Norja I Anne Kjersti Kalvå Martin Løwstrøm Nyenget Heidi Weng Emil Iversen |  Ruotsi I Maja Dahlqvist William Poromaa Frida Karlsson Calle Halfvarsson | Tulokset |
| 2 | 19. maaliskuuta 2023 |  Falun | 4 × 5 km (p+v) |  Ruotsi I Calle Halfvarsson Moa Ilar Edvin Anger Jonna Sundling |  Norja I Martin Løwstrøm Nyenget Heidi Weng Simen Hegstad Krüger Anne Kjersti Kalvå |  Saksa I Albert Kuchler Katharina Hennig Anian Sossau Victoria Carl | Tulokset |
Maailmancupin pisteet > Miehet

Lähde: FIS
Maailmancupin pisteet > Naiset

Lähde: FIS
Mauri Matikainen

Jorma Mauri Matikainen (20. lokakuuta 1930 Punkaharju – 16. kesäkuuta 2015 Helsinki) oli suomalainen yritysjohtaja, joka sai kauppaneuvoksen arvonimen.
Henkilöhistoria

Matikaisen vanhemmat olivat ylikonduktööri Matti Matikainen ja Ida Naukkarinen ja puolisot 1954–1993 Clara Henrietta Dahlqvist ja vuodesta 1993 Riitta Marjut Björklund. Matikainen tuli ylioppilaaksi Kallion yhteiskoulusta 1950 ja valmistui ekonomiksi Helsingin kauppakorkeakoulusta 1954. Helsingin kauppakamarin hyväksymä tilintarkastaja hänestä tuli 1959. Matikainen oli Raahe Oy:n kustannuslaskija 1954–1955, Suomen Malmi Oy:n konttoripäällikkö 1955–1957, Suomen Tukkukauppiaiden Liiton neuvotteleva tutkija 1957–1960, Oy Paragon Ab:n myyntipäällikkö 1960–1962, myyntijohtaja 1962–1967, varatoimitusjohtaja 1967–1969, toimitusjohtaja 1969–1986, hallituksen jäsen 1966–1985 ja hallituksen varapuheenjohtaja vuodesta 1988. Oy PG-yhtiöt Ab:n toimitusjohtaja ja hallituksen jäsen hän oli 1987–1988 ja Aamulehti-yhtymä Oy:n varatoimitusjohtaja 1989–1990. Hän oli myös Oy Paraforms Ab:n toimitusjohtaja 1970–1981, Oy Parasystems Ab:n toimitusjohtaja 1973–1982 ja Systek Oy:n toimitusjohtaja 1982–1986. Matikaisella oli lisäksi useita asiantuntija- ja luottamustehtäviä. Hän oli sotilasarvoltaan reservin luutnantti (1965). Kauppaneuvoksen arvonimen Matikainen sai 1980.
Julkaisuja

Käytännön liikkeenjohto, 1959. Peter Druckerin teoksen The Practice of Management (1954) suomentaneet Olavi Fagerström ja Mauri Matikainen.
Makkari

| Makkari |
| --- | --- |
Tyyli:  draama, komedia
Kestoaika:  20–25 minuuttia
Alkuperämaa:   Suomi
Verkko:  Elisa Viihde
Julkaistu:  27. elokuuta 2020
Jaksoja:  8
Tuotanto
Vastaava(t) tuottaja(t):   Samuli Norhomaa  Laura Kuulasmaa (Elisa Viihde) 
Ohjaaja(t):  Petri Kotwica
Käsikirjoittaja(t):  Jemina Jokisalo
Leikkaaja(t):  Kimmo Taavila
Lavastaja(t):  Kaisa Mäkinen
Kuvaaja(t):  Harri Räty
Tuotantoyhtiö(t):  Solar Republic
Aiheesta muualla
IMDb
Elonet
Makkari on suomalainen kahdeksanosainen draamakomediasarja, joka kertoo sarjan henkilöiden elämän käännekohdista makuuhuoneesta käsin. Jaksot ovat toisistaan itsenäisiä, mutta jaksojen henkilöillä on kuitenkin yhteys toisiinsa. Sarjan on ohjannut Petri Kotwica ja se perustuu Samuli Norhomaan ja Jemina Jokisalon alkuperäiskonseptiin, jonka pohjalta Jokisalo on tehnyt sarjan käsikirjoituksen.
Sarjan kaikki kahdeksan jaksoa julkaistiin Elisa Viihde -suoratoistopalvelussa 27. elokuuta 2020.
Rooleissa

| 0 | 1 | 2 |
| --- | --- | --- |
|  Inka Kallén  | … |  Milla   |
|  Mikko Leppilampi  | … |  Karri   |
|  Oona Airola  | … |  Venla   |
|  Johannes Holopainen  | … |  Jaakko   |
|  Sanna-Kaisa Palo  | … |  Irma   |
|  Heli Sutela  | … |  Tuulia   |
|  Peter Franzén  | … |  Oliver   |
|  Krista Kosonen  | … |  Annika   |
|  Paavo Kinnunen  | … |  Mikko   |
|  Rosa Salomaa  | … |  Siiri   |
|  Pihla Maalismaa  | … |  Emmi   |
|  Tommi Korpela  | … |  Kari   |
|  Sisu Norhomaa  | … |  Lauri   |
|  Elle-Lidia Suominen  | … |  Linnea   |
|  Nuutti Norhomaa  | … |  Viljami   |
|  Ellen Herler  | … |  Erin   |
Jaksot

| Jakso | Nimi | Julkaisu Elisa Viihteessä | Ikäraja |
| --- | --- | --- | --- |
| 1 | Houkutuksen kiihottava maku | 27. elokuuta 2020 |   |
| 2 | Äitisuhde | 27. elokuuta 2020 |   |
| 3 | Hyvät ja huonot päiväsi | 27. elokuuta 2020 |  |
| 4 | Elämä ei ole sisäsiisti laji | 27. elokuuta 2020 |   |
| 5 | Suurin mysteeri | 27. elokuuta 2020 |   |
| 6 | Pikku hipaisu | 27. elokuuta 2020 |  |
| 7 | Vihdoin kahden | 27. elokuuta 2020 |   |
| 8 | Elämälle kiitos | 27. elokuuta 2020 |  |
Aiheesta muualla

Makkari Elisa Viihde -suoratoistopalvelussa
Sarjan traileri YouTubessa
Kun nämä kaksi näyttelijää pääsevät vauhtiin, on luvassa suomalaisen Makkari-uutuussarjan huippukohta | Aamulehti 27.8.2020 (Arkistoitu – Internet Archive)
Makkari-sarjan kaikki jaksot sijoittuvat vuoteeseen tai sen äärelle | Helsingin Sanomat 31.8.2020
Frances Reid

| Frances Reid> Henkilötiedot |
| --- | --- |
Syntynyt: 9. joulukuuta 1914 Wichita Falls, Teksas, Yhdysvallat
Kuollut: 3. helmikuuta 2010 (95 vuotta) Wichita Falls, Teksas, Yhdysvallat
Ammatti:  näyttelijä
Puoliso:  Philip Bourneuf (1940–1979)
Näyttelijä
Aktiivisena:  1938 - 2007
Aiheesta muualla
IMDb
Frances Reid (9. joulukuuta 1914 Wichita Falls, Texas – 3. helmikuuta 2010) oli yhdysvaltalainen näyttelijä. Hänet muistetaan parhaiten roolistaan Alice Hortonina NBC:n Päivien viemää -saippuasarjassa.
Reid syntyi Texasissa, mutta varttui Berkeleyssä, Kaliforniassa. Ensimmäisen roolisuorituksensa hän teki vuonna 1938 elokuvassa Man-Proof. Hän teki pieniä rooleja myös muissa sarjoissa ja elokuvissa sekä Broadwaylla, mutta yksikään niistä ei ole kansainvälisesti yhtä tunnettu kuin hänen Päivien viemää -roolinsa. Reid debytoi sarjassa jo marraskuussa 1965 ja teki viimeisen esiintymisensä joulukuussa 2007. Hän oli viimeisenä elossa sarjan alkuperäisestä näyttelijäkaartista ja häntä pidettiin sarjan ikonina.
Reid oli näyttelijä Philip Bourneufin kanssa naimisissa tämän kuolemaan eli vuoteen 1979 asti. Parilla ei ollut lapsia.
Reid kärsi dementiasta ja osteoporoosista.
Palkinnot, kunnianosoitukset ja ehdokkuudet

Soap Opera Digest Award- Voittaja, Paras naispääosa kypsän iän roolissa  (1978)
Daytime Emmy Awards- Ehdolla, Paras naissivuosa (1979)
Soap Opera Digest Award- Voittaja, Paras naispääosa kypsän iän roolissa  (1979)
Soap Opera Digest Award- Voittaja, Paras naispääosa kypsän iän roolissa  (1984)
Soap Opera Digest Award- Voittaja, Paras naispääosa kypsän iän roolissa  (1985)
Daytime Emmy Awards- Ehdolla, Paras naispääosa (1987)
Daytime Emmy elämäntyöpalkinto (2004)
Soap Opera Digest Award- Voittaja,
Marie Seebach

Marie Seebach, Joseph Kriehuberin litografia vuodelta 1855.
Marie Wilhelmina Seebach (24. helmikuuta 1829 Riika – 3. elokuuta 1897 Sankt Moritz) oli saksalainen näyttelijä ja  oopperalaulaja. Erityisen ilmaisuvoimainen hän oli tragediennena, esimerkiksi Lady Macbethin ja Maria Stuartin rooleissa.